Diari Oficial de la Generalitat Valenciana


Sumari del DOGV 8011, del 30-03-2017 (2017/2205)

RESOLUCIÓ de 10 de març de 2017, de la directora general de l'Entitat d'Infraestructures de la Generalitat, per la que s'ordena la publicació de la relació de llocs de treball, aprovada pel Consell de Direcció d'EIGE en sessió celebrada el 9 de març de 2017.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8011

Data del DOGV
:   30-03-2017

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2017/2205


Data del document
:   10-03-2017

Organisme emissor
:   Entitat d'Infraestructures de la Generalitat (EIGE)

Tipus de document
:   Resolució

Correcció d'errades

 Descriptors 

:   * Entitat d'Infraestructures de la Generalitat (EIGE)
    * concurs administratiu

RESOLUCIÓ de 10 de març de 2017, de la directora general de l'Entitat d'Infraestructures de la Generalitat, per la que s'ordena la publicació de la relació de llocs de treball, aprovada pel Consell de Direcció d'EIGE en sessió celebrada el 9 de març de 2017. [2017/2205]  
Considerant que la Llei 1/2013, de 21 de maig, de la Generalitat, de mesures de reestructuració i racionalització del sector públic empresarial i fundacional de la Generalitat, té com a objecte establir les mesures de reestructuració i racionalització del sector públic empresarial i fundacional de la Generalitat, disposant les actuacions a realitzar sobre les distintes persones jurídiques integrants d'aquest, i fixant el marc de referència per al seu desenvolupament.  
Considerant que la disposició addicional quarta de l'esmentada norma, apartats 2 i 3, disposa que «Aquesta incorporació o integració del personal laboral dels ens del sector públic de la Generalitat que s'extingeixen, per execució d'aquesta llei, en els ens d'aquest sector que assumisquen les seues funcions, es realitzarà d'acord amb el que estableix l'article 44 del text refós de l'Estatut dels Treballadors, aprovat pel Reial decret legislatiu 1/1995, de 24 de març.  
3. En el cas que després de l'efectiva posada en funcionament dels distints ens resultants de les operacions de reestructuració previstes en el títol II del Decret llei 7/2012 i de la present norma existira una disparitat de condicions laborals del seu personal, derivada de la coexistència de diversos convenis col·lectius o de qualsevol altre tipus de situació personal o col·lectiva, s'haurà de procedir pels procediments legals de l'article 39, 40, 41 i 82.3 del text refós de l'Estatut dels Treballadors, així com, si és el cas, en el termini d'un any des de l'entrada en vigor de la present norma, a negociar en cada ens matriu un nou conveni col·lectiu aplicable a totes les relacions laborals del seu personal.»  
  
Considerant que l'article 44 4 del Reial decret legislatiu 2/2015, de 23 d'octubre, pel qual s'aprova el text refós de la Llei de l'Estatut dels Treballadors, determina que «Llevat de pacte en contra, establit mitjançant un acord d'empresa entre el cessionari i els representants dels treballadors una vegada consumada la successió, les relacions laborals dels treballadors afectats per la successió seguiran regint-se pel conveni col·lectiu que en el moment de la transmissió anara d'aplicació en l'empresa, centre de treball o unitat productiva autònoma transferida.  
  
Aquesta aplicació es mantindrà fins a la data d'expiració del conveni col·lectiu d'origen o fins a l'entrada en vigor d'un altre conveni col·lectiu nou que resulte aplicable a l'entitat econòmica transmesa.»  
  
Considerant que l'entitat d'Infraestructures ha elaborat la relació de llocs de treball d'acord amb les condicions laborals, que estan vigents i es regulen en els distints acords o convenis col·lectius d'empresa, que s'apliquen a la plantilla d'EIGE en funció de l'empresa de procedència, tenint en compte que les subrogacions dels treballadors ho van anar en virtut de l'article 44 del ET. Sense perjuí, del que disposa l'apartat tercer de la disposició addicional quarta de la Llei 1/2013, de la Generalitat.  
  
Considerant que dita RPT, la publicació del qual es pretén, conté, la denominació de cada lloc, les seues característiques essencials (número, denominació i grup), les retribucions complementàries que si és el cas li corresponguen, els requisits per a l'exercici, els mèrits si és el cas, la forma de provisió i la descripció de funcions.  
Considerant que la relació de llocs ha sigut negociada amb la representació legal dels treballadors en els termes de certificació emesa per la directora general d'EIGE de data 3 de març de 2017, i d'acord amb el que estableix la Llei 10/2010, de 9 de juliol, de la Generalitat, d'ordenació i gestió de la funció pública valenciana.  
Considerant que compta amb els informes favorables preceptius, previstos en les lleis anuals de Pressupostos, que han d'emetre la Direcció General de Sector Públic, Model Econòmic i Patrimoni, i de la Direcció General de Pressupostos, subscrits en data 8 de març de 2017.  
  
Considerant que el Consell de Direcció d'aquesta entitat, en sessió celebrada el 9 de març de 2017, acorda, en virtut de les competències atorgades per l'article 6.e) del Decret 6/2013, de 4 de gener, del Consell, pel que s'aprova el Reglament d'organització i funcionament d'EIGE (DOCV 6937, 07.01.2013), l'aprovació de la relació de llocs de treball.  
  
Considerant que l'article 14 de l'esmentat Reglament, disposa que, anualment es publicaran en el DOGV la relació de llocs de treball de l'entitat.  
Per tot el que exposa anteriorment, en virtut de les competències atorgades per l'article 8.2 b del ROF de l'entitat, resolc:  
  
Primer i únic  
Publicar la relació de llocs de treball d'EIGE en el Diari Oficial de la Generalitat Valenciana.  
  
Contra la present resolució, que esgota la via administrativa, podrà interposar-se recurs contenciós administratiu en el termini de dos mesos, a comptar de l'endemà de la notificació, davant de la Sala del Contenciós Administratiu del Tribunal Superior de Justícia. No obstant això, potestativament es podrà interposar recurs de reposició en el termini d'un mes, a comptar de l'endemà de la notificació, davant del mateix òrgan que ha dictat l'acte que es recorre.  
  
València, 10 de març de 2017.- La directora general: Helena Beunza Ibáñez.